উপমহাদেশের প্রখ্যাত গণসংগীতশিল্পী হেমাঙ্গ বিশ^াস (১৯১২-৮৭) তাঁর আত্মজীবনী উজান গাঙ বাইয়া বইয়ে সিলেটে অনুষ্ঠিত একটি সাহিত্য সম্মেলনের বর্ণনা দিয়েছেন এভাবে : ‘১৯৪৩-৪৬ সালের মধ্যে প্রগতি লেখক ও শিল্পী সংঘের আমন্ত্রণে পরপর মানিক বন্দ্যোপাধ্যায়, বিভূতিভূষণ বন্দ্যোপাধ্যায় ও তারাশঙ্কর বন্দ্যোপাধ্যায় সিলেটে আসেন। তাঁদের কেন্দ্র করে প্রগতি সাহিত্য সম্মেলনগুলিতে সিলেট শহরে যে বিরাট সমাবেশ ঘটেছিল তাতে তাঁরা প্রচ- উৎসাহিত ও অনুপ্রাণিত হয়ে কলকাতায় ফিরে যান।’ তবে এ-ধরনের বড়মাপের গুণী লেখকের উপস্থিতিতে এরপর সিলেটে আর কোনো সাহিত্য সম্মেলন হয়নি।